stanford-oval/wikipedia huggingface dataset:
Ngamijärvi

| Ngamijärvi |
| --- | --- |
 Okavangon suiston ja sen ympäristön kartta, Ngamijärvi alareunassa.
Valtiot:  Botswana
Koordinaatit:  20°28′57″S, 22°46′21″E
Vesistöalue ja valuma-alueen tietoja
Laskujoki:  laskujoeton
Mittaustietoja
Pinnankorkeus:  900  m 
Pituus:  35  km
Pinta-ala:  kausittainen, 2000-luvulla täytenä 20–52 km²
 fiNgamijärvi 
Ngamijärvi on kausittain täyttyvä järvi Botswanassa. Vetensä se saa Okavangon suiston kautta. Järvellä ei ole laskujokea, ja siihen laskee Okavangon suistosta tuleva Kunyerejoki.
Ngamijärvi 1850-luvun lopulla tehdyssä piirustuksessa.
Okavangon läntinen sivujoki Thaoge virtasi vielä 1800-luvulla Ngamijärveen asti. Järvi olikin 1800-luvulla huomattavasti suurempi kuin nykyään. Kun tutkimusmatkailija David Livingstone löysi sen vuonna 1849, sen rantaviivan on arvioitu olleen noin 275 kilometriä. Thaogen virtauksen tukkiuduttua se muuttui enemmän kausittaiseksi järveksi. Se kuitenkin täyttyi lähes joka vuosi, mutta Okavangon valuma-alueen virtauksen muutoksen takia vuoden 1990-luvulla se oli kuivana lähes vuosittain. Järvi on kuitenkin toistuvasti täyttynyt 2000-luvulla, esimerkiksi vuosina 2004–2007.
Ngamijärven ympäristön luonto riippuu paljon tulvista ja niiden tiheydestä. Vuoden 2004 tulvan aikana se oli lähinnä suuri suolapannu, mutta vuonna 2006 se oli saanut jälleen pysyvän kosteikon piirteitä. Sinne olivat levinneet muun muassa juolahirssi, Pycreus nitidus, vitalaji Potamogeton thunbergi, muutamia lummelajeja ja erityisesti avoimessa vedessä kasvava rusolehtilaji Ludwigia stolonifera, jota valkoposkitiirat käyttivät pesimiseen. Seuraavan vuoden tulvan aikana järveen levisi muun muassa osmankäämilajeja ja monet aiemmat lajit jatkoivat leviämistään.
Ngamijärvi on yksi Botswanan kahdestatoista kansainvälisesti tärkeästä lintualueesta, jonka kriteerit se täyttää kuivanakin. Kuivanakautena Ngamijärven alueella elää muun muassa maailmanlaajuisesti silmälläpidettävä aropääskykahlaaja ja rajoitetusti levittäytyneet tai vain tiettyyn biomiin sopeutuneet kalaharinruostepyrstö, punasilmätimali ja helmihietakyyhky. Tulvivan järven linnusto on puolestaan huomattavan monipuolinen; järvellä on erityisen runsaasti vesilintuja. Vuonna 1979 järvellä laskettiin olevan 27 000 punanokkasorsaa ja 7 000 pikkutavia ja vuonna 1989 noin 10 000 aropääskykahlaajaa ja pääskykahlaajaa, yli tuhat valkoposkitiiraa sekä useita muita lajeja.
Niin kuin kivelle puhutaan

| Niin kuin kivelle puhutaan |
| --- | --- |

Kirjailija:  Paul Celan
Genre:  runokokoelma
Kustantaja:  Nuoren Voiman Liitto, Tammi
Julkaistu:  1993
Ulkoasu:  nid.
Sivumäärä:  127 s.
ISBN:  951-31-0172-X
Suomennos
Suomentaja:  Jukka Koskelainen
Löydä lisää kirjojaKirjallisuuden teemasivulta
Niin kuin kivelle puhutaan on suomennosvalikoima Paul Celanin runoja eri kokoelmista. Teoksen on suomentanut Jukka Koskelainen ja julkaissut vuonna 1993 Nuoren Voiman Liitto yhdessä kustantaja Tammen kanssa. Kokoelman lopussa on suomentajan jälkisanat.
Jälkisanoissa Koskelainen kirjoittaa, että alun kokoelmia sävyttävät romantiikka ja surrealismi. Vähä vähältä lyyrisyys katosi, runot lyhenivät ja kieli pirstoutui. Juuri loppukauden kokoelmiin perustuu Celanin maine hermeettisenä runoilijana. Hän itse tosin kiisti hermeettisyyden. Tunnetuin runo on "Todesfuga" (Kuolemanfuuga, Kuolonfuuga), josta on tehty aiemmin kolme suomennosta (Tuomas Anhava, Aki Salmela ja Merja-Riitta Stenroos). Runoissa on usein vastapareja, ja ne on kirjoitettu puhuttelumuotoon. Celanin runoissa on viittauksia eri suuntiin, mutta niiden tulkintaa on tehty eri tavoin. Saksassa hänen tuotannostaan on kirjoitettu runsaasti selitysteoksia. Teoksen lopussa Koskelainen esittää Celanin sanastosta omia tulkintojaan.
Neempuu

| Neempuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Mahonkikasvit Meliaceae
Suku::  Neempuut Azadirachta
Laji::  indica
Kaksiosainen nimi
 Azadirachta indica  A.Juss. 
Katso myös
   Neempuu Wikispeciesissä   Neempuu Commonsissa 
Infobox OKNimi-testi OKIUCN-testi OK: 
Neempuun siemeniä
Neempuu eli margosa (Azadirachta indica) on mahonkikasvien heimoon kuuluva ikivihreä puu, jonka eri osia käytetään monipuolisesti hyödyksi.
Ulkonäkö ja koko

Neempuu kasvaa noin 15 metriä korkeaksi. Latvuston leveys voi olla jopa 20 metriä. Lehdet ovat kirkkaan vihreät, kapeat ja 20 – 40 cm pitkät.
Levinneisyys

Neempuu elää luonnonvaraisena Etelä-Aasiassa. Sitä viljellään monin paikoin trooppisella ja subtrooppisella alueella.
Käyttö

Neempuuta käytetään rakennusaineena ja puusepäntöissä. Sen hedelmiä syödään, ja siemenistä tehdään öljyä kosmeettisiin käyttöihin. Juurista ja siemenistä uutetaan tuholaismyrkkyä. Intiassa neempuita kasvatetaan myös kaupungeissa ja tienvarsilla, koska niiden latvus suo varjoa ja koska puu kestää hyvin saasteita.
Aiheesta muualla

ITIS: Azadirachta indica (englanniksi)
United States Department of Agriculture (USDA): Azadirachta indica (englanniksi)
Dr. Duke's Phytochemical and Ethnobotanical Databases: Azadirachta indica (Arkistoitu – Internet Archive) (englanniksi)
Nehemia

Nehemia on merkittävä henkilö juutalaisten historiassa Babylonian pakkosiirtolaisuuden jälkeiseltä ajalta. Hänet on mainittu Raamatussa ja hänen uskotaan olevan Nehemian kirjan kirjoittaja. Hän oli Hakaljan poika (Neh. 1:1) ja kuului luultavasti Juudan heimoon. Hänen perheensä asui Jerusalemissa ennen pakkosiirtolaisuutta. (Neh. 2:3)
Nehemian historia

Nehemia eli Juudan kuningaskunnan ollessa osa Persian valtakuntaa. Hän oli kuninkaallinen juomankantaja Susassa, kuningas Artakserkses I:n hovissa. Nehemia ja kuningas olivat hyvissä väleissä ja kuningas salli Nehemian lähteä jälleenrakentamaan Jerusalemia.
Veljeltään Hananilta hän kuuli surullisia uutisia Jerusalemin kunnosta (Neh. 1:2), ja hän suri ja rukoili monta päivää. Pitkään kuningas seurasi hänen suruaan ja kysyi sen syytä. Nehemia kertoi kuninkaalle ja sai luvan lähteä Jerusalemiin Juudean käskynhaltijana.
Nehemia saapui Jerusalemiin Artakserkses I:n kahdentenakymmenentenä hallitusvuonna suuren saattueen kera.
Nehemian historia > Jerusalemin uudelleenrakentaminen

Saavuttuaan Jerusalemiin Nehemia alkoi tutkia kaupungin kuntoa salaa iltaisin ja suunnitteli kunnostustöitä. Suunnitelma vaati paljon taitoja ja voimavaroja, jotta se valmistuisi kuudessa kuukaudessa.
Nehemia pysyi kolmetoista vuotta Juudean käskynhaltijana säätäen useita lakeja vastustuksesta huolimatta. (Neh 13:11) Hän pystytti hallinnon vanhoja perinteitä noudattaen, "täydentämään ja tukemaan Esran työtä", ja kaikki valmistelut olivat kaupungin parhaaksi. Pian tämän jälkeen hän palasi Persiaan palvelemaan kuningastaan, eikä kestänyt kauankaan, kun Jerusalem alkoi taas rappeutua.
Jotkut tutkijat uskovat, että Malakia ilmestyi nyt kansan keskuuteen kertoen varoituksia moraalisesta rappeutumisesta, ja Nehemia palasi Persiasta - oltuaan poissa kaksi vuotta. Hän suri nähdessään levinneet moraalittomuuden. Nehemia palautti vanhan Mooseksen lain kansan moraaliseksi opiksi.
Tämän jälkeisestä historiasta ei ole tietoa. Todennäköisesti Nehemia jäi käskynhaltijaksi kuolemaansa saakka (n. 412 eaa.).
Nehemia oli viimeinen käskynhaltija, joka lähetettiin Juudeaan Persiasta. Coele-Syyrian satraappi otti Juudean haltuunsa ja toimi sen käskynhaltijana.
Nehemian kirja

Nehemian kirja kertoo historiallista tietoa Nehemian tehtävästä uskonnollisen sisällön muassa. Poliittisesta näkökulmasta hänen työnsä oli Persialle tärkeää, joka halusi turvata Levantin alueen hallitsemisen.
400-luvulla eaa. Egypti kapinoi Persian valtakuntaa vastaan, ja Kreikan vaikutusvalta kasvoi valtakunnan länsiosissa. Persian turvallisuus tarvitsi strategisia muutoksia, kuten Jerusalemin uudelleen linnoittamisen ja paremman Levantin kansojen erottelun. (Nehemian aikana kiellettiin avioliitot muiden kansojen kanssa).
Never Forget

| Never Forget> Kappaleen tiedot |
| --- | --- |
Esittäjä(t):  Greta Salóme & Jónsi
Levy-yhtiö:  Hands Up Music
Kesto:  3:02
Julkaistu:  19.3.2012
Säveltäjä(t):  Greta Salóme Stefánsdóttir
Sanoittaja(t):  Greta Salóme Stefánsdóttir
Albumilta:  In the Silence
Euroviisutiedot
Vuosi:  2012
Maa:  Islanti
Kieli:  englanti
Sijoitus:  20.
Pisteet:  48
Sijoitus semifinaalissa:  8.
Pisteet semifinaalissa:  75
Sanat:  sanoitus
Video:  videolinkki
Never Forget on islantilaisten Greta Salómen ja Jónsin esittämä kappale, jolla he edustivat Islantia vuoden 2012 Eurovision laulukilpailussa. Kappaleen islanninkielinen versio "Mundu eftir mér" voitti Islannin karsintana toimineen Söngvakeppni Sjónvarpsins 2012 -laulukilpailun 11. helmikuuta. Kappaleen englanninkielinen versio julkaistiin 19. maaliskuuta.
Kappale kilpaili Eurovision laulukilpailun ensimmäisessä semifinaalissa 22. toukokuuta ja pääsi finaaliin. 26. toukokuuta pidetyssä finaalissa kappale sijoittui 20:ksi.
Listasijoitukset

| Lista (2012) | Korkein sijoitus |
| --- | --- |
Belgia (Ultratip Flanders): 80
Islanti (RÚV): 3
Niin (kappale)

| ”Niin / Tumma nainen” Lea Laven |
| --- | --- | --- |

Singlen tiedot
 A-puoli: ”Niin”
 Julkaistu: 1974
 Tyylilaji: iskelmä
 Kesto: 03.31
 Levy-yhtiö: EMI
muut singlet
|   | ”Niin / Tumma nainen”  |   |
Niin on suomalaisen iskelmätaiteilija Lea Lavenin single vuodelta 1974. Kappale on suomenkielinen versio italialaisesta balladista "Sì". Singlen b-puoli "Tumma nainen" on suomenkielinen versio yhdysvaltalaisesta balladista "Dark Lady". Singlen molemmat puolet julkaistiin Lea Lavenin studioalbumilla Niin (1974).
Kappaleen "Niin" sanoitti Chrisse Johansson ja "Tumman naisen" puolestaan Pertti Reponen. Molemmat kappaleet nauttivat yleisön suosiota, ja eritoten "Tumma nainen" kasvoi Lea Lavenin kestohitiksi, joka vei hänen uraansa iskelmäpainotteiseen suuntaan.
Neelix (DJ)

Neelix vuonna 2010
Neelix (oikealta nimeltään Henrik Twardzik; s. 11. syyskuuta 1975 Hampuri) on saksalainen tuottaja, liveartisti, sekä DJ.
Elämä

Vuonna 1998 Twardzik aloitti levyjen tuottamisen taiteilijanimellä Neelix ja tuotti ensimmäiset omat kappaleensa keväällä 2000. Vuonna 2003 hän julkaisi ensimmäisen albuminsa Resident ja vuoteen 2010 mennessä hän julkaisi yhteensä 5 albumia.
Neelix on esiintynyt Saksassa useilla festivaaleilla, sekä muissa Euroopan maissa. Neelix on esiintynyt myös Israelissa, Brasiliassa, Meksikossa ja Australiassa.
Hänen tyylillensä on ominaista basson, pallomaisten pintojen, säännöllinen elokuvien vokaalien ja laulun käyttö, sekä usein hiljaisten melodioiden käyttö kappaleiden kiristyselementtinä. Hänen esiintymiset usein suuntautuvat kohti progressiivista housea, mutta niitä pidetään yleensä selvästi progressiivisena trancena.
Twardzik työskentelee live-esityksissään kannettavalla tietokoneella, midi-ohjaimella ja kosketinsoittimilla, joissa on aiemmin sekoitettuja sampleja tai omia tuotantoja, joita hän järjestää ja muuttaa livenä.
Discographia > Albumit

2003: Resident
2004: The Unreleased – Second Edition
2005: No Way To Leave
2007: Same Thing But Different
2009: You’re Under Control
2010: When I’m Grown Up
2012: Face-Lift / RMX
2015: Remixed (Remix-Album)
2017: On My Own
Discographia > Singlet ja EP:t

2009: Pressure
2009: Chainsaw (EP)
2010: Adaption (EP)
2011: Nerd (EP)
2011: 7th Grade (EP)
2011: Goofy Jam Session (EP)
2011: The Unreleased 2011 (EP)
2011: Wagga Wagga (EP)
2012: Dark Matter (EP)
2013: Leave Me Alone (Simon Patterson Remix)
2013: Wherever You Are (EP)
2013: Twisted Toy (Single)
2013: Born & Raised (EP)
2014: Angels Of Destruction Remixes (EP)
2015: Human (EP)
2015: Reflect (EP)
2016: You Can Change The World (Single)
Discographia > Remixit

Atmos - To What My Mind Attend (Neelix Remix)
Atmos - Ride The Flow (Neelix Remix)
Day.Din & DJ Fabio - Glitter Pink (Neelix Remix)
Felguk - Do You Like Bass (Neelix Remix)
Felguk - Galaxy Traveler (Neelix Remix)
Galactika - Human Beings (Neelix Remix)
Jochem Peterson & Tom Hill - Wild Silence (Neelix Remix)
Klopfgeister - Shadow of a Smile (Neelix Remix)
Meller - Robot Monsters (Neelix Remix)
Meller - Dirty Buddy (Neelix Remix)
Neelix - Leave Me Alone (Simon Patterson Remix)
NOK & Rocky - Green Sector (Neelix Remix)
Phaxe - Angels Of Destruction (Neelix Whatz Up Remix)
Peter Gun - Hot Pant Girl (Neelix Remix)
Rinkadink - Disco Decay (Neelix Remix)
S.U.N. Project - Never Look Behind (Neelix Remix)
Symphonix - Good Old Times (Neelix Remix)
Vök - Before (Neelix Remix)
Vök - Waterfall (Neelix Remix)
Nobody’s Love

| ”Nobody’s Love” Maroon 5 |
| --- | --- | --- |

Singlen tiedot
 Albumilta: Jordi
 Äänitetty : 2020
 Julkaistu: 24. heinäkuuta 2020
 Tekijä(t): Adam Levine, Ryan Ogren, Michael Pollack, Nija Charles, Rosina Russell, B HAM, Kareen Lomax, Jordan K. Johnson, Stefan Johnson, Jacob Kasher
 Tuottaja(t): J. Johnson, S. Johnson, Ogren, B HAM, German
 Tyylilaji: pop
 Kesto: 03.31
 Levy-yhtiö: 222 Records Interscope Records
Maroon 5:n muut singlet
| ”Memories” 2019 | ”Nobody’s Love” 2020 | ”Beautiful Mistakes” 2021 |
Nobody’s Love on yhdysvaltalaisen popyhtye Maroon 5:n kappale, joka julkaistiin toisena singlenä yhtyeen tulevalta seitsemänneltä studioalbumilta Jordi heinäkuussa 2020.
Kappaleen ovat kirjoittaneet Adam Levine, Ryan Ogren, Michael Pollack, Nija Charles, Rosina Russell, B HAM, Kareen Lomax, Jordan K. Johnson, Stefan Johnson ja Jacob Kasher Hindlin. ”Nobody’s Love” ylsi kotimaassaan Billboard Hot 100 -listalla parhaimmillaan sijalle 41.
Musiikkivideo

Kappaleen musiikkivideo julkaistiin videopalvelu YouTubessa 24. heinäkuuta 2020. Videon on ohjannut David Dobkin, ja se on kuvattu kokonaan iPhone-älypuhelimella. Videolla yhtyeen laulaja Adam Levine istuu pihalla ja polttaa kannabista. Videon lopussa on tekstin muodossa kannanotto kannabiksen laillistamisen puolesta.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Nobody’s Love | Levine, Ogren, Pollack, Charles, Russell, B HAM, Lomax, J. Johnson, S. Johnson, Kasher | J. Johnson, S. Johnson, Ogren, B Ham, German | 3.31 |  |  |  |  |  |
|  |  |  |  | 3.31 |  |  |  |  |  |
Never Before

| ”Never Before” Deep Purple |
| --- | --- | --- |

Singlen tiedot
 Albumilta: Machine Head
 Äänitetty : joulukuussa 1971
 Julkaistu: 18. maaliskuuta 1972
 Formaatti: 7"-single
 Tuottaja(t): Deep Purple
 Tyylilaji: hard rock, blues rock
 Kesto: 03.25
 Levy-yhtiö:  EMI  Warner Bros. Records
Listasijoitukset
  4. (28. maaliskuuta 1972)    20. (viikko 15/1972)    35. (1. huhtikuuta 1972)
Deep Purplen muut singlet
| ”Fireball” 1971 | ”Never Before” 1972 | ”Smoke on the Water” 1973 |
Deep Purple on hard rock/heavy metal -yhtye Deep Purplen kappale vuoden 1972 albumilta Machine Head. Kappaleen albumiversio kestää 3 minuuttia 59 sekuntia, mutta singleversiota on lyhennetty 3 minuuttiin ja 25 sekuntiin. Alun perin ”Never Before” ja ”Smoke on the Water” olivat ainoat Machine Headin singlejulkaisut.
Vaikka ”Never Before” on Machine Headin tunnetuimpia kappaleita, yhtye on soittanut sitä vain harvoin keikoillansa. Kappale on julkaistu kerran livealbumilla; vuonna 1980 Deep Purple in Concert 1970–1972:lla. Yhtye kuitenkin soitti kappaleen vuoden 2004 kiertuellaan, jolla se esitti kaikki Machine Headin kappaleet.
Kappaleet singlellä

Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice.
A-puoli
Never Before – 3.25
B-puoli
When a Blind Man Cries – 3.28
Nimeni on Moore, Roger Moore

| Nimeni on Moore, Roger Moore> My Word Is My Bond |
| --- | --- |
 Suomenkielisen laitoksen kansikuva.
Alkuperäisteos
Kirjailija:  Roger Moore
Julkaistu:  2008
Suomennos
Suomentaja:  Sirkka Tuovinen
Kustantaja:  Like
Julkaistu:  2009
Sivumäärä:  431
ISBN:  978-952-01-0166-4
Löydä lisää kirjojaKirjallisuuden teemasivulta
Nimeni on Moore, Roger Moore (My Word Is My Bond) on Roger Mooren vuonna 2008 ilmestynyt muistelmateos.
Roger Mooren muistelmat julkaistiin nimellä My Word Is My Bond vuonna 2008. Mooren avustaja Gareth Owen on toimittanut kirjan. Like julkaisi teoksen suomeksi nimellä Nimeni on Moore, Roger Moore vuonna 2009. Kirjan suomensi Sirkka Tuovinen. Moore tuli Helsinkiin markkinoimaan teosta, minkä myötä se sai julkisuutta ja menestyi Suomessa.
Hannu Waarala kirjoittaa arvostelussaan Keskisuomalaisessa, että teos ”on kirjoitettu löysin rantein ja ironinen pilke silmäkulmassa” eikä Moore korosta itseään. Waaralan mukaan Mooren huumori on englantilaiseen tapaan ”kuivaa ja älykästä” ja hyödyntää tilannekomiikkaa. Teoksessa on hauskoja ja eläviä kuvauksia ihmisistä ja elokuvanteosta, mutta ei juoruja. Waaralan mielestä Moore esiintyy muistelmissaan maailmanmiehenä ja tyyliniekkana. Elokuvauutiset.fin arvostelun mukaan kirja on kirjoitettu viihdyttävällä tavalla ja se kertoo mielenkiintoisia tietoja jokaisesta tunnetusta elokuvasta, jossa Moore on näytellyt.
Nigerian punta

| Nigerian punta   Nigerian pound (englanniksi) |
| --- | --- |

Keskuspankki:  Nigerian keskuspankki
Symboli:  £
Käyttäjät:   Nigeria (myös Nigerian liittovaltio sekä Nigerian siirtomaa ja protektoraatti)
Jaettava yksikkö:  šillinki
Punta oli Nigerian valuuttana vuodesta 1907 vuoteen 1973. Nigeria oli käyttänyt vuoteen 1958 asti Brittiläisen Länsi-Afrikan puntaa, jonka jälkeen valtio alkoi painamaan omaa valuuttaansa. Nigerian punta jaettiin 20 šillinkiin. Kun naira esiteltiin vuonna 1973, vaihtui Nigerian punta kyseiseen valuuttaan.
Nigerian presidentti

| Nigerian liittotasavallan presidentti |
| --- | --- |
 President of the Federal Republic of Nigeria
 
 
 Nykyinen Bola Tinubu 29. toukokuuta 2023 lähtien
Virka-asunto:  Aso Rock Presidential Villa
Kauden pituus:  4 vuotta
Perustettu:  1. lokakuuta 1963
Ensimmäinen:  Nnamdi Azikiwe
Palkka:  103 536 612,00 ₦ vuodessa
Kotisivut:  Aso Villa
Nigerian liittotasavallan presidentti (engl. President of the Federal Republic of Nigeria) on sekä Nigerian valtionpäämies että hallituksen johtaja (pääministerin virkaa ei Nigeriassa ole).  Hän on armeijan ylipäällikkö sekä myös esimerkiksi vahvistaa lait.
Presidentti valitaan neljän vuoden välein suoralla kansanvaalilla. Valittavan presidentin on saatava vähintään neljösosa äänistä ainakin 24:ssä maan 36 osavaltiosta. Yksi henkilö voi olla presidenttinä kahden kauden ajan.
Nykyinen presidentti on Bola Tinubu.
NS Savannah

NS Savannah
NS Savannah on maailman ensimmäinen ydinkäyttöinen rahtilaiva, ja yksi neljästä koskaan rakennetusta ydinkäyttöisestä kauppalaivasta. Alus on nimetty höyrylaiva SS Savannahin mukaan, joka oli ensimmäinen konevoimalla Atlantin ylittänyt alus.
Alkuvuodesta 2007 alus hinattiin Newport Newsin satamaan, jossa siitä purettiin kaikki ydinkäyttöisyyteen liittyvät laitteet ja se puhdistettiin säteilystä.
Synty

Vuonna 1955 presidentti Dwight Eisenhower ehdotti ydinkäyttöisen kauppalaivan rakentamista. Seuraavana vuonna Yhdysvaltain kongressi hyväksyi suunnitelman. NS Savannah laskettiin vesille vuonna 1962.
Taloudellisuus

NS Savannah oli enemmänkin ydintekniikan testialus, kuin vakavasti otettava kilpailija perinteisille dieselmoottoreilla varustetuille aluksille. Ulkomuodoltaan se muistutti enemmän suurta luksusjahtia kuin rahtilaivaa, ja matkustajakapasiteetti (hytit, ravintolat, elokuvateatteri...) söi tilaa rahdinkuljetukselta. Lisäksi aluksen rahdinkäsittelylaitteet oli suunniteltu enemmänkin ulkonäkösyistä kuin käytännöllisiksi.
Näistä, ja tietenkin ydinreaktorin vaatimista turvallisuusnäkökohdista johtuen alus ei koskaan ollut kaupallisesti kannattava.
Ominaisuudet

Uppouma: 22 000 BRT
Pituus: 180 metriä
Leveys 23,8 m
Miehistö: 124
Matkustajia: 60
Normaali matkanopeus: 21 solmua (40 km/h)
Suurin nopeus: 24 solmua (47 km/h)
Teho: 74 MW, 20 300 hp yhdelle potkurille
Rahtikapasiteetti: 14 040 tonnia
Vesitiiviitä osastoja: 14
Erillisiä rahtitiloja: 6
Reaktorin valmistaja: Babcock & Wilcox
Telakka: New York Shipbuilding, Camden, NJ
Hinta: 46,9 milj. USD (18,6 milj.$ laivalle ja 28,3 milj.$ reaktorille polttoaineineen)
Toimintamatka: 482 700 km (300 000) mailia 20 solmun nopeudella yhdellä latauksella (32 sauvaa).
Aiheesta muualla

Kuvia tai muita tiedostoja aiheesta NS Savannah Wikimedia Commonsissa
NS Savannah
NS Savannahin painevesireaktori.
Never Dead

| ”Never Dead” Megadeth |
| --- | --- | --- |

Singlen tiedot
 Albumilta: TH1RT3EN
 Julkaistu: 2011
 Formaatti: digi
 Tuottaja(t): Dave Mustaine & Johnny K
 Tyylilaji: thrash metal
 Kesto: 04.30
 Levy-yhtiö: Roadrunner
Megadethin muut singlet
| ”Sudden Death” 2010 | ”Head Crusher” 2011 | ”Public Enemy No.1” 2011 |
Never Dead on yhdysvaltalaisen thrash metal -yhtye Megadethin single, joka julkaistiin vuonna 2011 levymerkillä Roadrunner Records.
Kappaleet

Never Dead – 04.30
Kokoonpano

Dave Mustaine – kitara, laulu
Chris Broderick – kitara
David Ellefson – basso
Shawn Drover – rummut
Kuolleen kukan nimi

| Kuolleen kukan nimi Kotiteollisuus |
| --- | --- | --- |

Studioalbumin tiedot
 Äänitetty : syksy 2001
 Julkaistu: 1. maaliskuuta 2002
 Tuottaja(t): Mikko Karmila
 Tyylilaji: rockmusiikki
 Kesto: 74.02
 Levy-yhtiö: Megamania
Listasijoitukset
  Suomen virallinen lista: 5.
Kotiteollisuuden muut julkaisut
| Tomusta ja tuhkasta 2000 | Kuolleen kukan nimi 2002 | ±0 2002 |
Kuolleen kukan nimi on Kotiteollisuuden viides albumi. Se debytoi albumilistan sijalla 5. ja ylitti kultarajan, 15 000 myytyä kappaletta, vuonna 2005. Albumi sisältää mm. kappaleen ”Rakastaa/ei rakasta”, josta tehty Pete Veijalaisen ohjaama video voitti kultaisen Muuvin musiikkivideokilpailussa vuonna 2002. Kappaleessa "Satu peikoista" on bändille harvinainen kitarasoolo, jonka soittaa levyllä tuottaja Mikko Karmila.
Kappaleet

Sävelet ja sovitukset Kotiteollisuus, sanoitukset Jouni Hynynen.
Valtakunta – 3.59
Vuonna yksi ja kaksi – 3.27
Meren mutaa – 4.54
Rakastaa/ei rakasta – 4.28
Kielletyn puun hedelmä – 3.45
Tuomittu – 6.32
Kuolemanvakavaa – 5.09
Jokin ihmisessä – 3.22
Käärmeen pää – 3.28
Talvi sydämessä – 4.24
Satu peikoista – 7.51
Alussa oli – 14.12 (Piiloraita)
Kokoonpano

Jouni Hynynen – laulu, kitara
Janne Hongisto – basso, taustalaulu
Jari Sinkkonen – rummut, taustalaulu
Kokoonpano > Vierailevat muusikot

Mikko Karmila – kitara, kosketinsoittimet, ohjelmointi
Miitri Aaltonen – taustalaulu
Herra Tossavainen – taustalaulu
Kokoonpano > Tuotanto

Mikko Karmila – tuottaja, äänittäjä, miksaaja, majoitus
Miitri Aaltonen – taustalaulujen äänitys
Mika Jussila – masteroija (Finnvox)
Aki Scharin – kannet ja valokuvat
Singlet > Rakastaa/ei rakasta

Rakastaa ei rakasta – 4.28
Voi luoja – 3.14
Ilmestyi 1. helmikuuta 2002.
Singlet > Vuonna yksi ja kaksi

Vuonna yksi ja kaksi – 4.00
Pirunpelto – 5.14
Ilmestyi 17. toukokuuta 2002. Sisältää Kuolleen kukan nimi -albumin sanoitukset, jotka puuttuivat varsinaisen albumin kansilehdestä.
Arvostelut

Desibeli.net:
Soundi: